GEOFREY Muziira yanywedde amazzi nnamba ‘otwenge’ n’ayita we yandikomye. Gwamusibye enkalu n’afuna waawummulira era wano abayaaye we baamusanze ne bamubbako walleti gy’agamba nti yabaddemu 100,000/-, kkaadi ya ATM, densite, essaati, kkooti n’engatto.
Yagenze okudda engulu nga bamwambudde n’atambula ng’atagala n’agenda ku poliisi y’e Kajjansi okuloopa. Kyokka yatuuseeyo ng’akyavuya ne yeebaka ku katebe mu ofi isi ya poliisi ng’era okukola siteetimenti baamuzuukusizza buzuukusa. Baabadde bakyamukolako ate n’awanda amalusu mu ofi isi ekyanyiizizza abaserikale ne bagamusiimuzaawo.
Oluvannyuma baamulagidde asooke agende awummulemu ajja kudda ng’ateredde. Muziira yagambye nti yabadde ava Masaka ng’adda Ntebe.
Wabula yafulumye tamatidde nga bw’abuuza abaseriklae nti okunywa omwenge nagwo musango ye lwaki abatamiivu babayisaamu amaaso?
lug_Latn lug_Latn lug_Latn lug_Latn